# Grand Comics Database

Grand Comics Database és una base de dades accessible via web que pretén indexar tota la informació sobre còmics d'arreu del món mitjançant les aportacions dels aficionats revisades fins a dos cops per uns editors. El 2014 tenia indexats uns 900.000 còmics aproximadament. Ha crescut tant que és d'interès fins i tot per als investigadors de l'àmbit dels còmics.
El Grand Comics Database va aparèixer el 1994 com una escissió de l'Amateur Press Association (Indexing) group (APA-I). Els fundadores foren Bob Klein i Tim Stroup. Inicialment la base de dades es trobava en disquets i solament pretenien indexar còmics nord-americans i britànics. Poc després indexaren còmics d'altres orígens i idiomes. Més tard es migrà al web.
Es pot cercar per guionista, artista, títol i editorial. Les fitxes bibliogràfiques inclouen: una imatge de la coberta a color, informació sobre l'enquadernació, els números publicats, l'idioma, el tipus de paper, informació sobre la tinta i les dates de publicació.
Els contribuïdors envien les dades sobre els còmics, aquestes dades són revisades per uns editors i es pugen. Cada dada té acreditat qui és el responsable. Hi ha llistes de correu per a resoldre qüestions específiques. L'estructura organitzativa és la següent: coordinador de membres, coordinador de reserves, coordinador de dades, editor executiu i administrador del lloc web o la llista de distribució. El novembre de 2000 es creà un grup de directors electes.
Es té notícia al 2001 que la base de dades residia a Noruega i era gestionada amb FileMaker Pro.
Segons un article acadèmic, és una font fiable per a la recerca seriosa respecte dels còmics.

## Referències

* ↑ Petiya, Sean. «Converting personal comic book collection records to Linked Data». A: Proceedings of the International Conference on Dublin Core and Metadata Applications: Metadata Intersections: Bridging the Archipelago of Cultural Memory, 2014, p. 2. Arxivat 2022-05-20 a Wayback Machine.
* 1 2 3 Rode, Michael «The State of Comic Art Bibliography in North America». Transatlantica, 1, 2010, pàg. 6.
* ↑ Davis, Hugh H.; Smith, Ryan M. «A Pathfinder for Comic Books and Graphic Novels». North Carolina Libraries, 74, 1, 2016, pàg. 6.
* ↑ Barbier, Benjamin «Video games and heritage: Amateur preservation?». Hybrid. Revue des arts et médiations humaines, 1, 2014, pàg. 5-6. Arxivat de l'original el 2018-02-16 [Consulta: 18 juliol 2017].
* 1 2 Rhode i Bottorff Jr., 2001, p. 265.
* ↑ Rhode i Bottorff Jr., 2001, p. 267.
* ↑ Bussert, Leslie «Comic books and graphic novels: Digital resources for an evolving form of art and literature». College & Research Libraries News, 66, 2, 01-02-2005, pàg. 106. DOI: 10.5860/crln.66.2.7384.
* ↑ Rhode i Bottorff Jr., 2001, p. 263.
* ↑ Rhode i Bottorff Jr., 2001, p. 264.
* ↑ Rhode i Bottorff Jr., 2001, p. 264-265.
* ↑ Rhode i Bottorff Jr., 2001, p. 269.
* ↑ Badman, Derik A. «Comics studies: Resources for scholarly research». Comics studies: Resources for scholarly research, 70, 10, 2009. DOI: 10.5860/crln.70.10.8270.

## Bibliografia

* Rhode, Michael; Bottorff Jr., Ray «The Grand Comics Database (GCD): An Evolving Research Tool». International Journal of Comic Art, 3, 1, 2001, pàg. 263-274.